ประกาศกระทรวงสาธารณสุขประกาศกระทรวงสาธารณสุขเรื่องการอนุญาตให้บุคคลทำการประกอบโรคศิลปะโดยอาศัยศาสตร์ไคโรแพรคติกพ.ศ. ๒๕๔๙ ด้วยในปัจจุบันปรากฏว่ามีศาสตร์ไคโรแพรคติกที่ยังไม่ได้กำหนดตามกฎหมายโดยศาสตร์ดังกล่าวเป็นศาสตร์สากลที่มีการศึกษาและได้รับการยอมรับจากนานาประเทศที่เป็นประโยชน์ให้ประชาชนได้มีทางเลือกในการรับบริการที่มีมาตรฐานและมีประสิทธิภาพฉะนั้นอาศัยอำนาจตามความในมาตรา ๗ และมาตรา ๓๑ แห่งพระราชบัญญัติการประกอบโรคศิลปะ พ.ศ.๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขโดยคำแนะนำของคณะกรรมการการประกอบโรคศิลปะตามมติที่ประชุม ครั้งที่ ๙/๒๕๔๘ วันที่ ๑๓ กันยายน ๒๕๔๘จึงออกประกาศกระทรวงสาธารณสุข ดังนี้ข้อ๑ ศาสตร์ไคโรแพรคติก หมายความว่าการกระทำต่อมนุษย์เกี่ยวกับการตรวจ การวินิจฉัยการบำบัดอาการและส่งเสริมสุขภาพของร่างกายเฉพาะในส่วนของกระดูกสันหลังและเนื้อเยื่อที่เกี่ยวข้องโดยไม่มีการใช้ยาหรือการผ่าตัดข้อ๒บุคคลที่จะขอหนังสืออนุญาตทำการประกอบโรคศิลปะ โดยอาศัยศาสตร์ไคโรแพรคติกต้องมีคุณสมบัติดังต่อไปนี้๒.๑ต้องเป็นบุคคลที่มีคุณสมบัติและไม่มีลักษณะต้องห้าม ดังต่อไปนี้(๑)อายุไม่ต่ำกว่ายี่สิบปีบริบูรณ์(๒)ไม่เป็นผู้มีความประพฤติเสียหาย ซึ่งคณะกรรมการการประกอบโรคศิลปะเห็นว่าจะนำมาซึ่งความเสื่อมเสียต่อการประกอบโรคศิลปะ(๓)ไม่เคยได้รับโทษจำคุกโดยคำพิพากษาถึงที่สุดในคดีที่คณะกรรมการการประกอบโรคศิลปะเห็นว่าจะนำมาซึ่งความเสื่อมเสียต่อการประกอบโรคศิลปะ(๔)ไม่เป็นผู้ติดยาเสพติดให้โทษ(๕)ไม่เป็นผู้มีร่างกายทุพพลภาพหรือเป็นโรคที่คณะกรรมการการประกอบโรคศิลปะเห็นว่าไม่สมควรให้ประกอบโรคศิลปะ(๖)ไม่เป็นคนวิกลจริตหรือจิตฟั่นเฟือนไม่สมประกอบ๒.๒เป็นบุคคลที่มีสัญชาติไทยหรือสัญชาติอื่นที่ได้รับอนุญาตให้อยู่ในประเทศไทยอย่างถูกต้องตามกฎหมายมาแล้วไม่น้อยกว่าสามปีติดต่อกันและได้ผ่านการประเมินความรู้และจรรยาบรรณแห่งวิชาชีพจากคณะกรรมการการประกอบโรคศิลปะ๒.๓เป็นผู้ได้รับปริญญาในสาขาไคโรแพรคติกจากสถาบันการศึกษาที่คณะกรรมการการประกอบโรคศิลปะรับรองแล้วข้อ๓บุคคลที่จะทำการประกอบโรคศิลปะโดยอาศัยศาสตร์ไคโรแพรคติกให้ยื่นคำขออนุญาตตามแบบที่กระทรวงสาธารณสุขกำหนดหนังสืออนุญาตตามวรรคหนึ่งให้มีอายุสองปีนับแต่วันออกหนังสืออนุญาตและสามารถต่ออายุหนังสืออนุญาตได้คราวละไม่เกินสองปีโดยต้องมีการศึกษาต่อเนื่องอย่างน้อยสิบสองชั่วโมงในเวลาสองปีตามอายุหนังสืออนุญาตซึ่งคณะกรรมการการประกอบโรคศิลปะได้รับรองหลักสูตรการศึกษาดังกล่าวแล้วข้อ๔บุคคลที่ได้รับหนังสืออนุญาตให้ทำการประกอบโรคศิลปะโดยอาศัยศาสตร์ไคโรแพรคติกจะต้องปฏิบัติงานในสถานพยาบาลทั้งภาครัฐหรือเอกชนและปฏิบัติตามเงื่อนไขที่คณะกรรมการการประกอบโรคศิลปะกำหนดข้อ๕ บุคคลที่ได้รับหนังสืออนุญาตให้ทำการประกอบโรคศิลปะโดยอาศัยศาสตร์ไคโรแพรคติกจะต้องทำการประกอบโรคศิลปะตามมาตรา ๓๖ มาตรา ๓๗ และมาตรา ๓๘แห่งพระราชบัญญัติการประกอบโรคศิลปะ พ.ศ. ๒๕๔๒ โดยอนุโลมในกรณีที่บุคคลดังกล่าวมิได้ปฏิบัติตามวรรคหนึ่งอาจถูกเพิกถอนการอนุญาตให้ทำการประกอบโรคศิลปะโดยอาศัยศาสตร์ไคโรแพรคติกก่อนหนังสืออนุญาตจะหมดอายุตามข้อ๓ วรรคสอง ก็ได้ข้อ๖ให้คณะกรรมการการประกอบโรคศิลปะมีอำนาจแต่งตั้งคณะอนุกรรมการเพื่อปฏิบัติการตามประกาศนี้ข้อ๗หากมีปัญหาการปฏิบัติตามประกาศนี้ให้ประธานคณะกรรมการการประกอบโรคศิลปะเป็นผู้วินิจฉัยชี้ขาดข้อ๘[๑]ประกาศฉบับนี้ให้มีผลใช้บังคับเมื่อพ้นกำหนดหกสิบวันนับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๕สิงหาคม พ.ศ. ๒๕๔๙พินิจ จารุสมบัติรัฐมนตรีว่าการกระทรวงสาธารณสุขนันทนา/จัดทำ๕ ตุลาคม ๒๕๔๙โชติกานต์/ปรับปรุง๑๔ พฤศจิกายน ๒๕๕๙[๑] ราชกิจจานุเบกษา เล่ม ๑๒๓/ตอนพิเศษ ๑๐๐ ง/หน้า ๗/๒๘ กันยายน ๒๕๔๙